Byname | Toortsie, Kameel en Bokbaaivygie se blog
← O staan vir overal
P staan vir paal →
Byname	Posted on April 27, 2016	by Toortsie Ek leen hierdie onderwerp by RSG, maar dit het so lekker geklink en ek wil ook graag my eiertjie lê.
Hier waar ek woon, het almal omtrent in my kinderjare byname gehad, maar ons mag dit nooit voor hulle gesê het nie. Dit was oom Thys Neus, oom Jan Keppies, oom Oortjies, Brilletjie, oom Mattewis Hoed, ek neem aan hy het altyd ‘n hoed gedra. Baie keer was die plaas waar hy woon, deel van die naam soos om Jan Potberg, of oom Dirk Ouplaas, oom Koos Holdrif of Piet Sanddrif.
Ek begin toe neerskryf wat mý name almal was, of eerder, wat ander mense my genoem het. My een tannie het vir my ‘Blommetjie’ genoem, terwyl ‘n ander tannie my Madetuisie genoem het.
‘n Skoolvriend het vir my vanuit die lugmag ‘n brief geskryf Universiteitskoshuis toe, en skryf toe tussen hakies ‘Madeliefie’. 🙂 Ek moes onder die lang HK tafel deurkruip om die brief te ontvang. Natuurlik het ek dit as groot pret gesien! Ons eerstejaars in ons koshuis was almal pawpaw’s en daarvandaan was ek die res van die jaar pawpaw Madeliefie! Ek gee natuurlik glad nie om om ‘n madeliefie te wees nie, dis ‘n pragtige blommetjie wat blom net waar jy hom plant, solank hy sonlig en so hier en daar ‘n bietjie water kry. Chris, ek was erg opgemaak daarmee!
Op skool het ek een keer van motbolle gepraat en toe het iemand dit goed gedink om my Madelé Motbol te doop. Alhoewel sý my end-uit so genoem het, het die naam nie posgevat nie. ‘n Naam wat egter wel gekom het om te bly, was toe ek by Bedford skoolgehou het. Ek het in so ‘n ou gebou gebly waar kokkerotte was, so ek was toe sommer dadelik Kokkerot gedoop. By die volgende skool was ek een dag erg kwaai met die lot seuns, en toe hulle uitloop lê daar ‘n briefie op een van die tafels: “Ou Heks”. Nou ja …
My man het my in ons uitgaandae Liefie genoem … 🙂 en party van my niggies en neefs noem my Ou Nig. En dan is ek mos in blogland bekend as … TOORTSIE!
So, kom vertel ‘n bietjie, wat was JOU naam? Of wat is dit nog steeds?
Toortsie by Finesse: Foto’s en die vreugde van saamwees.
A Toortsie is a small flashlight, like a torch.	View all posts by Toortsie →	This entry was posted in Uncategorized. Bookmark the permalink.	← O staan vir overal
30 Responses to Byname
scrapydo2.wordpress.com sê:	April 27, 2016 om 5:57 vm	Dis te lekker. Ek het juis byname op my Toeka-Tokkel ly gesit. Ek dink ek kan sommer daarmee afskop vir volgende maand se eerste een. My man het gewaag om my Poplap voor my Pa te noem wat n hele argument uitgelok het!
Antwoord	Toortsie sê:	April 27, 2016 om 6:43 vm	Poplap is dan so mooi!
Antwoord	scrapydo2.wordpress.com sê:	April 27, 2016 om 11:01 vm	My pa het nie so gedink nie. Ek het mos n naam!
Antwoord	HesterLeyNel sê:	April 27, 2016 om 9:09 vm	Ek sal ook in ‘n heks ontaard as iemand my Kokkerot noem.
Antwoord	Toortsie sê:	April 27, 2016 om 9:25 vm	🙂 Ek het rekeningkunde gegee. As ek voorbeelde op die bord gedoen het, was kokkerot altyd een van die persone wat in die voorbeeld deelneem.
Antwoord	annie260264 sê:	April 27, 2016 om 10:44 vm	Dit sit ook nie op elkeen se besem om vir groot seuns rekeningkunde te leer nie…….sien, jy is eintlik Liewe Heksie!! My man noem my Annie Bunnie, vandaar my blognaam…..;-)
Antwoord	Toortsie sê:	April 27, 2016 om 11:26 vm	Die seuns was WISKUNDE! Weet jy, dis verskriklik lekker vir ‘n vrou om by ‘n seunsskool skool te hou. Dit was die Tegniese Skool op Oudtshoorn waar baie koshuiskinders was. Die seuns het die paar vroue op die personeel op die hande gedra.
Antwoord	Korrelkop Kahuna sê:	April 27, 2016 om 11:29 vm	Meeste van my vrinne roep my Jakes, ‘n paar noem my Jakkals. Op hoërskool was ek Rockbiter en by SAW en seuns Spitfire. Die van Helsdingen poppie noem my Liewelawwelyfie as my aandele hoog is en dinge wat ek nie hier kan herhaal nie wanneer daardie aandele verby rommelstatus sak.
Antwoord	Toortsie sê:	April 27, 2016 om 12:15 nm	En ek noem jou die man met die hoed. Wat het van jou geword?
Antwoord	Korrelkop Kahuna sê:	April 27, 2016 om 12:56 nm	Ek hang maar in die agtergrond rond. Die man met die hoed sien alles, maar sê weinig
Antwoord	Toortsie sê:	April 27, 2016 om 12:57 nm	Klink g e v a a r l i k !!!
Antwoord	Werner Olivier sê:	April 27, 2016 om 12:34 nm	Ons het veral die onderwysers op skool byname gegee en ek het altyd gewonder of hulle wel geweet het wat hulle byname was.Voorbeelde wat ek kan onthou was ”Kalahari- aap,Witrot,
Moegoe,Bewusteloos,Tone” en nog meer.Gewoonlik was die Onderwysers met byname nie baie gewild nie.Sommige van my Kollegas noem my bv Werries,wat my glad nie pla nie.Toortsie as ek jou miskien ‘n bynaam sou gee sal ek defnitief iets van ”Banting in bring.Ek grap maar net.
Antwoord	Toortsie sê:	April 27, 2016 om 12:39 nm	🙂 O né? Maak ek julle MAL???
Maltrap was nogals ook ‘n naam wat ek op ‘n stadium gehad het. 🙂
Ja, die onderwysers weet gewoonlik wat die name is. Mure het ore, jy sien, en onnies het oë agter hulle kop.
Antwoord	Toortsie sê:	April 27, 2016 om 12:39 nm	Elke keer wat Kokkerot die Debiteur of wat ook al was, het die kinders altyd geskaterlag. Bietjie pret van die dag. 🙂
Antwoord	Toortsie sê:	April 27, 2016 om 12:57 nm	Nou WATTER Bantingbynaam sou jy vir my uitdink?
Antwoord	Kameel sê:	April 27, 2016 om 2:08 nm	Weet net ons onnies het almal byname gehad…. kannie dink ons het ooit anderste van hulle gepraat nie. Net as ons persoonlik met hulle gepraat het is hulle op hulle vanne aangespreek.
Antwoord	perdebytjie sê:	April 27, 2016 om 2:36 nm	Ek onthou een onderwyser se bynaam was Aasvoël,want hy het so ‘n lang dun nekkie en vreeslike groot adamsappel gehad.Ons Duitse onnie was Baäl,maar ek weet tot vandag nog nie hoekom nie.Een ou met so ‘n “comb over” soos Donald Trump,se bynaam was Oertel….vreeslike groot kaalkop,met die hare so van agteraf oorgekam en op die voorkop vasgeplak in klein krulletjies.
Antwoord	Toortsie sê:	April 27, 2016 om 2:41 nm	Oee en as daardie Oertel in die wind geloop het en die wind het van verkeerde rigting gewaai … kan net dink! 🙂
Antwoord	perdebytjie sê:	April 27, 2016 om 2:51 nm	Daardie gordyn het meer as eenmaal in sy nek gehang,dan het ons gekraai van die lag…arme man!
Antwoord	Toortsie sê:	April 27, 2016 om 2:56 nm	Ekskuus dat ek dit sê, maar dis regtig sy eie stupidgeid!
Antwoord	Tannie Frannie sê:	April 27, 2016 om 3:16 nm	Op skool was ek ‘n vreeslike bleeksiel. Toe ek jare later die venynige bynaam hoor wat my klasmaats my gegee het, het dit my nie verbaas nie: “Professor Bokdrol”!
Antwoord	Toortsie sê:	April 27, 2016 om 3:28 nm	Ag ekskuus! Hulle agterente! 😦
Antwoord	rondomtaliedraai sê:	April 27, 2016 om 7:45 nm	“Skapie”kan jy nou glo … sug… ons het uit ‘n piepklein laerskooltjie gekom en … wag, dis laaaankal verby
Antwoord	Toortsie sê:	April 27, 2016 om 8:03 nm	Vertel! My seun se naam was ook skapie. Maar vertel jou storie!
Antwoord	rondomtaliedraai sê:	April 28, 2016 om 7:25 nm	Nie eintlik ‘n storie nie … kinders is mos vreemd Dalk het ek soos ‘n skaap gelyk – ek was baie jonk Ek is later na ‘n ander klas gesluif en daarvan kan ek nie veel onthou nie LikeLike
Antwoord	shadowwhisper sê:	April 27, 2016 om 10:21 nm	Toortsie, nou inspireer jy my… ek gaan ook hieroor skryf
Antwoord	Toortsie sê:	April 27, 2016 om 11:22 nm	Oeee nou is ek opgewonde!
Antwoord	ekmyselff sê:	April 29, 2016 om 10:57 vm	Ek was in n Lanbouskool – daar het almal byname gehad en soms het jy nie eers die kinders se regte name geken nie. Lekker gelees.
Antwoord	Terug pieng: Toeka-Tokkel no 14: Byname – I scrap 2
Terug pieng: Toeka-Tokkel no 15: Legkaart/e – I scrap 2
Gesels saam, asseblief! Kanselleer die reaksie	Tik jou kommentaar hier...
Jy is die	330,810 ste persoon wat hier inloer! Baie dankie en welkom! Hoop jy loer weer in. Nuutste skrywes	Hoe weet julle van nuwe blogs?
Gewildste skrywes Hoe weet julle van nuwe blogs?	Watter werk kan mens van die huis af doen???	Banting vir Beginners	siele op wiele	Die ander kant van die muntstuk	Die mooiste poncho	Die vesel.... en die dikderm....	Geniet jou blomkool	How do you do?	Oor koshuise en kennels	Toortsie se Bantingboerekosboek – Kliek op HIERDIE skakel.Toortsie se Banting Boerekos
Toortsie, Kameel en Bokbaaivygie se blog	Create a free website or blog at WordPress.com.